Psalmus 43
Psalmus 43 (enumeratione Graeca psalmus 42 dictus) libri Psalmorum verbis "Iudica me, Deus" incipit. In texto Masoretico superscriptionem non habet, sed in Septuaginta translatione "Psalmus David" inscribitur. In hoc psalmus psalmista ab hoste vexatus Deum precatur. Ioannes Calvinus, theologiae Reformationis fautor, sic argumentum psalmi descripsit: Psalmus hic proximo affinis est. Nam David, quem probabile est eius authorem esse, iniusta hostium violentia et tyrannide fugatus et expulsus a patria, Deum vindicem implorat, seque ad spem restitutionis hortatur. Quartus versus huius psalmi adhibetur in initio Missae Tridentinae, cum sacerdos ante altare dicit antiphonam "Introibo ad altare Dei" et alii ministri respondent "Ad Deum qui laetificat iuventutem meam", deinde sacerdos et ministri totum psalmum recitant.